Motorway รายได้เท่าไร
ทางหลวงพิเศษระหว่างเมือง หรือที่เรารู้จักกันในชื่อ Motorway นับจนถึงวันนี้ Motorway เปิดให้บริการมากว่า 20 ปีแล้ว มีปริมาณการจราจรมากกว่า 1,700 ล้านคัน เรื่องราวนี้น่าสนใจอย่างไร ลงทุนแมนจะมาเล่าให้ฟัง
27 ก.ค. 2561

Motorway รายได้เท่าไร / โดย ลงทุนแมน
ทางหลวงพิเศษระหว่างเมือง หรือที่เรารู้จักกันในชื่อ Motorway
นับจนถึงวันนี้ Motorway เปิดให้บริการมากว่า 20 ปีแล้ว
มีปริมาณการจราจรมากกว่า 1,700 ล้านคัน
เรื่องราวนี้น่าสนใจอย่างไร ลงทุนแมนจะมาเล่าให้ฟัง
Motorway นั้นอยู่ภายใต้การบริหารจัดการของกองทางหลวงพิเศษระหว่างเมือง กรมทางหลวง ซึ่งปัจจุบัน มี 2 เส้นทาง
Motorway สาย 7 ซึ่งเป็นเส้นทางกรุงเทพฯ - ชลบุรี สายใหม่ เปิดให้บริการตั้งแต่วันที่ 4 กุมภาพันธ์ 2541
เป็นทางหลวงพิเศษระหว่างเมืองเส้นแรกของประเทศไทย เริ่มกรุงเทพฯ - พัทยา ระยะทางรวม 125 กิโลเมตร
มีด่านเก็บเงินทั้งหมด 9 ด่าน จากกรุงเทพฯ เริ่มต้นที่ ด่านฯ ลาดกระบัง ไปจนด่านสุดท้ายที่ ด่านฯ พัทยา
ขณะที่ทางหลวงพิเศษอีกแห่งคือ Motorway สาย 9 ซึ่งเป็นเส้นวงแหวนรอบนอกด้านตะวันออก (ตอนบางปะอิน - บางพลี) เปิดให้บริการตั้งแต่วันที่ 16 มกราคม 2542 ปัจจุบัน มีระยะทางรวมทั้งสิ้น 64 กิโลเมตร มีด่านเก็บเงินทั้งหมด 4 ด่าน คือ ด่านฯ ธัญบุรี 1, ด่านฯ ธัญบุรี 2, ด่านฯ ทับช้าง 1 และ ด่านฯ ทับช้าง 2
สถิติปริมาณการจราจรในช่วงปี 2541 - 2559
ปี 2541 ปริมาณการจราจร Motorway สาย 7 มี 4.8 ล้านคัน Motorway สาย 9 ยังไม่เปิดบริการ
ปี 2545 ปริมาณการจราจร Motorway สาย 7 มี 16.5 ล้านคัน Motorway สาย 9 มี 28.9 ล้านคัน
ปี 2550 ปริมาณการจราจร Motorway สาย 7 มี 32.3 ล้านคัน Motorway สาย 9 มี 49.2 ล้านคัน
ปี 2555 ปริมาณการจราจร Motorway สาย 7 มี 40.3 ล้านคัน Motorway สาย 9 มี 70.4 ล้านคัน
ปี 2559 ปริมาณการจราจร Motorway สาย 7 มี 106.4 ล้านคัน Motorway สาย 9 มี 97.7 ล้านคัน
หมายความว่าใน 1 วัน จะมีรถวิ่งประมาณ 559,178 คัน สำหรับ Motorway ทั้ง 2 เส้นนี้
ขณะที่ถ้านับปริมาณการจราจรทั้ง 2 เส้นทาง รวมกันตั้งแต่เปิดบริการมานั้น จะมีจำนวนกว่า 1,728 ล้านคัน
ปริมาณการจราจรที่เพิ่มขึ้นทุกปี ทำให้รายได้ค่าผ่านทางจาก Motorway ของกรมทางหลวงก็เพิ่มขึ้นทุกปีเช่นกัน
ปี 2555 รายได้ 3,870 ล้านบาท
ปี 2556 รายได้ 4,916 ล้านบาท
ปี 2557 รายได้ 5,194 ล้านบาท
ปี 2558 รายได้ 5,372 ล้านบาท
ปี 2559 รายได้ 5,698 ล้านบาท
หมายความว่าใน 1 วัน กรมทางหลวง จะมีรายได้จาก Motorway ทั้ง 2 เส้นนี้ ประมาณวันละ 15.6 ล้านบาท
ในอนาคตกรมทางหลวง ยังมีแผนที่จะพัฒนา Motorway เส้นทางอื่นๆ อีก เช่น
Motorway สาย 6 เส้นบางปะอิน – นครราชสีมา ระยะทาง 196 กิโลเมตร เงินลงทุน 84,600 ล้านบาท
Motorway สาย 7 จากพัทยาไปบ้านฉางและมาบตาพุด จังหวัดระยอง ระยะทาง 31 กิโลเมตร เงินลงทุน 20,200 ล้านบาท
Motorway สาย 81 สายบางใหญ่ – กาญจนบุรี ระยะทาง 96 กิโลเมตร เงินลงทุน 55,620 ล้านบาท
รวมทั้ง 3 โครงการนี้ ก็เป็นจำนวนเงินกว่า 160,420 ล้านบาท
การลงทุนโครงการเหล่านี้ต้องใช้เงินจำนวนมาก ดังนั้น เงินลงทุนก็ต้องใช้อย่างคุ้มค่า เพราะจำนวนไม่น้อยก็มาจากภาษีของพวกเราทุกคนนั่นเอง
แต่การพัฒนาทางหลวงพิเศษเหล่านี้ นับเป็นยุทธศาสตร์ที่สำคัญต่อระบบคมนาคมและการขนส่งในการยกระดับโครงสร้างพื้นฐานและเศรษฐกิจของประเทศ
ลองนึกภาพดูง่ายๆ ว่า ถ้าเราไม่มีระบบถนน หนทางที่พร้อม ทำให้การขนส่งสินค้าก็ยากลำบาก ต้นทุนโลจิสติกส์ก็จะสูง นักลงทุนต่างชาติก็คงไม่อยากมาลงทุน
อุตสาหกรรมการท่องเที่ยวก็อาจจะซบเซา เพราะไม่มีใครอยากเดินทางมา
จนอาจทำให้ประเทศเสียโอกาสในการพัฒนาเศรษฐกิจ และความสามารถในการแข่งขัน
ก็น่าติดตามว่าอาณาจักร Motorway ในอนาคตจะประสบความสำเร็จมากน้อยขนาดไหน..
----------------------
Motorway มีหลายสาย ลงทุนแมนก็มีหลายบทความ ติดตามเรื่องราวน่าสนใจอื่นๆ แบบเรียลไทม์ได้ที่แอปพลิเคชันลงทุนแมน โหลดฟรีทั้ง iOS และ android 
.
หนังสือลงทุนแมนให้อ่านยามว่าง เล่ม 1.0-4.0 หาซื้อได้ที่ร้านหนังสือชั้นนำทั่วประเทศ
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------
Reference
-
-
-
-
-
-
[8602].